Kasper Diem -blogin saamien tietojen mukaan amerikkalainen kahvilaketju Starbucks tutkii mahdollisuutta periä lisenssimaksua Helsingin kaupungilta siitä hyvästä että harjoittaa kahvilatoimintaa Suomessa. Jos ehdotus menee läpi se olisi talousasiantuntijoiden mukaan ”erittäin hyvä diili” ylikansallisella ketjulle.

Starbucksin edustaja ei pidä ehdotusta kohtuuttomana.

”Kun lanseerasimme kahvilakonseptimme Suomeen neljä vuotta sitten olimme hyvin naiveja, ja teimme asiat perinteisen kaavan mukaan. Nyt jälkeenpäin ajatellen olisimme voineet tehdä sen huomattavasti fiksumminkin, taloudellisessa mielessä.”

Yhtiö onkin perustanut uuden Starbucks-säätiön joka käy parhaillaan neuvotteluja kaupungin kanssa siitä että Helsinki maksaisi vuosittain 1,3 miljoonaa euroa siitä että kahvila jatkaa toimintaansa.

Starbucksin edustajan mukaan kyseessä on mielenkiintoinen pilottihanke joka mennessään läpi olisi monistettavissa muihinkin kaupungeihin.

”Meistä se lisenssimaksu on pieni hinta maksettavaksi siitä että olemme tuoneet kahvilakulttuurin Suomeen. Mitä Suomessa oli ennen meitä? Ei mitään. Teemme oikeastaan palveluksen kaupunkilaisille siinä että he saavat vihdoinkin juoda kahvia, jota ymmärrän että teillä ei ollut ennen kun me tulimme.”

Kahvilaketjun mukaan ei myöskään pidä vähätellä sitä että turistiryntäys paikkoihin niinkuin Bilbao on ollut huomattava sen jälkeen kun ketju on avannut kaupunkiin kahvilan.

”Oikeasti, mitä Helsingissä oli ennen kuin me tulimme? Äläkä vaan sano Alvar Aallon arkkitehtuuri. Pliis. Ennen kun me avasimme kahvilamme sen douchebagin suunnittelemaan taloon se näyteikkuna oli aina peitetty jollain Suomen kuvalehdillä. Voisi melkein sanoa että olemme Helsingin vapahtaja.”

”Ai niin, ja me emme muuten tästä lähtien myöskään halua maksaa arvonlisäveroa.”

Kasper Diem -blogin saamien tietojen mukaan myös Hard Rock Café, Burger King ja Subway miettivät samanlaista käytäntöä jos Starbucks saa toiveensa läpi.